[{"text_idx": "#000004", "text": "Yn ddiweddar maent wedi cael power trio Manaweg o\u2019r enw Barrule ac hyd yn oed cyfuniad o\u2019r werinol gydag electronica byw, diolch i\u2019r ddeuawd Solarference sydd yn cyfeirio at Pentangle ac Autechre fel dylanwadau."}, {"text_idx": "#000005", "text": "Mae\u2019r noson nesaf yn cynnwys Carreg Lafar a Jamie Bevan. Gwranda ar y tiwn Carreg Lafar isod. Mae ffan wedi ei rhannu ar YouTube gyda delwedd o\u2019r castell yr adeiladwyd gan Edward I sydd yn anffodus achos, fel Mussolini, doedd Edward ddim yn hoff iawn o ddiwylliant gwerinol. Ond mae\u2019r tiwn yn benigamp."}, {"text_idx": "#000007", "text": "Roxejam Caerdydd: celf newydd yn yr awyr agored"}, {"text_idx": "#000008", "text": "Cynhaliodd grw\u0302p o artistiaid gw\u0302yl celf stryd Roxejam yn orllewin Caerdydd dydd Sadwrn diwethaf. Wedi dweud \u2018celf stryd\u2019 roedd y digwyddiad ym Mharc Sevenoaks yn hytrach na\u2019r stryd."}, {"text_idx": "#000009", "text": "Ta waeth, mae\u2019r canlyniadau yn arbennig o dda. Er wnes i golli dydd Sadwrn a\u2019r holl hwyl, DJs a\u2019r broses gelfyddydol mae\u2019r canlyniadau ar y wal hir ger y rheilffordd am flwyddyn arall. Es i drwy\u2019r parc prynhawn dydd Sul ac roedd dau artist wrthi\u2019n gorffen gweithiau gyda chynulleidfa fach."}, {"text_idx": "#000010", "text": "Mae Roxejam yn digwydd bob blwyddyn yn ystod yr haf ym Mharc Sevenoaks, Trelluest, Caerdydd. Bob blwyddyn mae\u2019r wal yn troi yn ddu yn ystod yr wythnos ac mae\u2019r gweithiau i gyd yn diflannu er mwyn creu lle ar gyfer y flwyddyn newydd."}, {"text_idx": "#000011", "text": "Mae\u2019r grw\u0302p Roxe (mae e\u2019n odli gyda \u2018Sevenoaks\u2019) wedi bod ers pum mlynedd bellach. Cafodd e ei sefydlu er cof am yr artist ifanc diweddar Bill Lockwood."}, {"text_idx": "#000014", "text": "Mae\u2019r perchennog caffi Waffle, Victoria Morgan, wedi bod yn casglu eitemau Datblygu ac mae hi\u2019n croesawi unrhyw fenthyciadau er mwyn ehangu\u2019r casgliad. Wedi dweud hynny, mae\u2019r amrywiaeth o luniau, cloriau, gohebiaeth ac adolygiadau yn wych eisoes, gan fod Victoria yn chwaer i Patricia Morgan o\u2019r band."}, {"text_idx": "#000016", "text": "Ymunodd Patricia Morgan y band yn 1985 ac wedyn wnaeth y band tri albwm ardderchog, pum sesiwn i John Peel ac ambell i fideo i Criw Byw a Fideo9 ar S4C gan gynnwys Santa a Barbara:"}, {"text_idx": "#000017", "text": "A mwy... Ar hyn o bryd mae bwcibo cyf, cwmni y cynhyrchydd Owain Lly\u0302r, wrthi\u2019n creu Prosiect Datblygu (bwcibo 005), sef ffilm ddogfen annibynnol Cymraeg i ddathlu trideg mlynedd o Datblygu. Bydd premiere yn Theatr Mwldan, Aberteifi tua mis Medi 2012."}, {"text_idx": "#000018", "text": "Tra bod i\u2019n siarad am ffilm dyma clip o Llwch ar y Sgrin am sesiwn Datblygu yn 2008 pan wnaethon nhw recordio\u2019r sengl olaf Can y Mynach Modern (diolch i Pete Telfer a\u2019r Wladfa Newydd, sydd wedi sgwennu erthygl newydd am y dathliad)."}, {"text_idx": "#000019", "text": "Am ragor o wybodaeth am y dathliadau cer i Datblygu30."}, {"text_idx": "#000021", "text": "DIWEDDARIAD: mae Lowri Haf Cooke wedi sgennu lot mwy am yr arddangosfa gyda lluniau hefyd, mmm."}, {"text_idx": "#000022", "text": "Gwerin yn canu yn y de-ddwyrain"}, {"text_idx": "#000023", "text": "Tiwns am heddlu yn dod a spwylio\u2019ch hwyl, am malu\u2019ch teledu\u2019n racs, am gariad ac am chwyldro. Am ddim \u2018fyd, \u2018Celf Nid Pres\u2019 yng ngeiriau ei hunain! Cradaf ei bod yn bwriadu gigio y Gwanwyn yma. Clywais llawer o\u2019r traciau Efa Supertramp yma pan fe wnaeth perfformio mewn sgwat yng Nghaerdydd, gig llawn egni ag angerdd, o du Efa Supertamp a\u2019r cynulleidfa! Er nad ydi cerddoriaeth acwstig fy hoff genre yn bersonnol... rhaid i mi gyfaddau i mi fwynhau miri llawer o ganeuon ar yr albym yma. Yr wyf yn hoff o\u2019r modd mae\u2019r geiriau mor eglur a mae wir ystyr i ganeuon Efa. Gyda artistiaid fel Lady Gaga yn dominyddu tomfeddi\u2019r radio prif ffrwd a\u2019i nonsens ra ra blah blah blah ma\u2019n dda clywed hogan sy\u2019n siarad mymryn o sens! Mae sain meddal yr acwstig yn cyferbynnu\u2019n dda efo pyncdod ei llais hefyd."}, {"text_idx": "#000024", "text": "Dydw i ddim yn awdurdodes o gwbwl ar gerddoriaeth acwstig ond mi wn fod yna sin o gerddoriaeth acwstig radicalaidd gwefreiddiol yn ninas Caerdydd ar ol mynd i nosweithiau Folk Against Facism yn Gwdihw. Mae\u2019r noson yma wedi chwalu fy rhagfarnau ynglyn a cerddoriaeth gwerin ac acwstig, yn enwedig ar ol gwrando ar Clayton Blizzard a Cosmo."}, {"text_idx": "#000025", "text": "Yn y cymoedd gallwn glywed fod canu gwerin gwahanol yn ffynu hefyd. Yn 2011 fe wnaeth Jamie Bevan, cyn aelod o\u2019r Betti Galws, ryddhau albym Torri\u2019r Cerffiw. Caneuon ynglyn a bywyd ym Merthyr Tudful a\u2019i brofiad o weithredu yn erbyn y Ceidwadwyr a\u2019u toriadau wrth falu swyddfa gyda aelod arall o Gymdeithas yr Iaith. Gweithred a arweinodd iddo cael ei garcharu. Dyma casgliad o ganeuon gwerin gwerth chweil gyda digon o hwyl a sbri! Mi fydd Jamie Bevan yn gigio yn y Gwanwyn hefyd gyda Twmffat, taith Tin Dweud Twndis a Dwi\u2019n Dweud Twmffat."}, {"text_idx": "#000026", "text": "Hanes Caerdydd: Tre-Biwt a Tiger Bay"}, {"text_idx": "#000027", "text": "Dw i newydd ffeindio\u2019r fideo yma o 2009 am y wal graffiti ardderchog yn Nhre-Biwt, Caerdydd. Gwnaf i adael yr adroddwr Anthony Brito (un o\u2019r bobol sy\u2019n gyfrifol am y gwaith celf gyda\u2019r artist Kyle Legall) i ddweud y stori yn ei eiriau ei hun."}, {"text_idx": "#000029", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000040", "text": "Cynlluniau gwenwynig canol Caerdydd: mae dinas well yn bosibl"}]